**OFERTA DE FORMARE**

**PSIHOPEDAGOGICĂ ÎN VEDEREA CERTIFICĂRII COMPETENŢELOR**

**PENTRU PROFESIA DIDACTICĂ**

***Pentru masteranzi - Curs universitar***

**Anul universitar 2019-2020, Nivelul II**

Departamentul pentru Pregătirea Personalului Didactic (D.P.P.D), este specializat să asigure formarea psihopedagogică şi metodică a studenţilor şi absolvenţilor de învăţământ superior care optează pentru profesia didactică.

Conform Ordinului MEN nr. 3850/02.05.2017, art.1 absolvenţii de studii universitare care au acumulat un minimum de 30 de credite transferabile din programul de formare psihopedagogică, corespunzător nivelului I de certificare pentru profesia didactică, obţin certificatul de absolvire, nivelul I (iniţial), care le acordă dreptul să ocupe posturi didactice în învăţământul preuniversitar (antepreșcolar, preşcolar, primar şi gimnazial).

Absolvenţii programelor de formare psihopedagogică care au acumulat un minimum de 60 de credite transferabile, corespunzător nivelului II de certificare pentru profesia didactică, obţin certificatul de absolvire, nivelul II (de aprofundare), care le acordă dreptul să ocupe posturi didactice în învăţământul liceal și postliceal, cu condiţia absolvirii unui program de master în domeniul diplomei de studii universitare de licenţă.

În anul universitar 2019-2020 Departamentul pentru Pregătirea Personalului Didactic organizează programul de formare psihopedagogică, nivelul II, în regim universitar, cu durata de **2 ani** pentru absolvenţii studiilor universitare cu diplomă sau licenţă sau, după caz, diplomă de absolvire a unei instituţii de învăţământ superior.

Pot urma programul de formare psihopedagogică, nivelul II şi absolvenţii colegiului universitar pedagogic sau ai ciclului I de studii de licenţă cu specializarea „pedagogia învăţământului primar şi preşcolar”, pentru care se consideră îndeplinită cerinţa privind pregătirea psihopedagogică de nivel I.

 Condiţiile de înscriere la nivelul II de certificare a competenţelor pentru profesia didactică sunt:

\*promovarea examenului de absolvire a programului de formare psihopedagogică nivelul I (iniţial) și obţinerea certificatului de absolvire a programului de formare psihopedagogică nivelul I (iniţial);

\*parcurgerea unui **program de master** în domeniul diplomei de licenţă (pentru absolvenții Bologna) sau absolvirea cu licență a unui program de studii din învățământul superior de lungă durată (înainte de aplicarea învățământului tip Bologna - 2011)

 Perioada de înscriere este: perioada de confirmare la facultate sau 01.10.2019-15.10.2019.

Dosarul pentru înscrierea la nivelul II va conţine următoarele acte:

1. Fişă de înscriere (obţinută de la Secretariatul Departamentului);
2. Diploma de licenţă, sau diploma de absolvire (ori adeverinţa de absolvire a învăţământului superior pentru absolvenții din anul curent) – ***original+copie simplă (certificare la secretariat DPPD)***;
3. Certificat D.P.P.D., nivelul I (iniţial) - pentru absolvenţii promoţiilor din anul 2000 şi până în prezent – ***original+copie simplă (certificare la secretariat DPPD)***, sau foaia matricolă cu modulul psihopedagogic inclus - pentru absolvenţii promoţiilor de până în anul 1999 –***original+copie simplă (certificare la secretariat DPPD)***;
4. Certificat de naştere şi căsătorie (dacă este cazul) – copie simplă;
5. Buletin/carte de identitate – copie simplă;
6. Adeverinţă de la locul de muncă (doar pentru cei care lucrează în învăţământ)
7. Adeverință medicală;
8. Dosar plastic.

Admiterea la programul de formare psihopedagogică se face pe baza susţinerii unui interviu realizat în primele 2 săptămâni de curs.

Taxa de studii = …… lei/an (….. lei – total), reprezentând contravaloarea activităţilor didactice pentru studenții masteranzi care studiază în regim cu taxă, se plăteşte în 4 rate, conform termenelor prevăzute în contract, iar chitanţele (în copie) se depun la secretariatul D.P.P.D.

Programul de formare psihopedagogică se finalizează cu examen de absolvire pentru nivelul II de certificare, constând în elaborarea şi susţinerea unui portofoliu didactic.

Absolvenţii studiilor universitare care au finalizat programul de formare psihopedagogică şi au promovat examenul de absolvire, corespunzător nivelului II de certificare, obţin certificatul de absolvire a D.P.P.D., nivelul II (de aprofundare), care le acordă dreptul de a ocupa posturi didactice în învăţământul liceal, postliceal, dacă au absolvit şi un program de master în domeniul diplomei de licenţă.

Fiecare certificat va avea ca anexă foaia matricolă în limba română şi limba engleză, cu situaţia şcolară a absolventului programului de formare psihopedagogică.